SNNP ดีด 4% ขานรับ “จีน” ผ่อนคลายโควิด โบรกชูเป้า 30 บ.
SNNP ดีด 4% ขานรับ “จีน” คลายล็อกดาวน์โควิด หนุนสัดส่วนรายได้นักท่องเที่ยวจีน 8% ของรายได้รวม โบรกแนะนำ “ซื้อ” ราคาเป้าหมาย 30 บาท
SNNP ดีด 4% ขานรับ “จีน” คลายล็อกดาวน์โควิด หนุนสัดส่วนรายได้นักท่องเที่ยวจีน 8% ของรายได้รวม โบรกแนะนำ “ซื้อ” ราคาเป้าหมาย 30 บาท
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:29 น. อยู่ที่ระดับ 19.70 บาท บวก 0.80 บาท หรือ 4.23% สูงสุดที่ระดับ 19.80 บาท ต่ำสุดที่ระดับ 19.00 บาท ด้วยมูลค่าการซื้อขาย 96.24 ล้านบาท

สำหรับราคาหุ้นที่ปรับตัวขึ้นต่อเนื่องเป็นผลมาจากข่าว คณะกรรมการสุขภาพแห่งชาติของจีน (NHC) แถลงในวานนี้ว่า จีนจะยกเลิกมาตรการกักตัวผู้ที่เดินทางจากต่างประเทศ โดยมีผลตั้งแต่วันที่ 8 ม.ค. 2023 หลังจากที่มีการบังคับใช้มานาน 3 ปีเพื่อสกัดการแพร่ระบาดของโควิด-19
นอกจากนี้ จีนจะผ่อนคลายมาตรการจัดการเกี่ยวกับโควิด-19 สู่ระดับ Category B จากปัจจุบันที่อยู่ในระดับ Category A ซึ่งเป็นมาตรการป้องกันขั้นสูงสุด
บล.ดาโอ (ประเทศไทย) ระบุในบทวิเคราะห์วันนี้ (27 ธ.ค.65) มีมุมมองเป็นบวกต่อการเริ่มผ่อนคลายการกักตัวลง ซึ่ง in line กับที่ออกเปเปอร์ไปเมื่อวันที่ 23 ธ.ค. 65 โดยคาดว่าจะผลดีต่อนักท่องเที่ยวจีนที่จะมีการเดินทางออกนอกประเทศเพื่อท่องเที่ยวมากขึ้น
โดยยังคงมอง หุ้น Top picks ที่ได้ประโยชน์จากจีนมีแนวโน้มผ่อนคลายมาตรการโควิดมากขึ้น คือ SNNP โบรกแนะนำ “ซื้อ” ราคาเป้าหมาย 30.00 บาท เป็นผลมาจากสัดส่วนรายได้นักท่องเที่ยวจีน 8% ของรายได้รวม